UČEBNÉ OSNOVY : MEDIÁLNA výchovA

|  |  |
| --- | --- |
| Prierezová téma | Mediálna výchova |
| Názov predmetu | **Mediálna výchova** |
| Stupeň vzdelania | ISCED 2 |
| Ročník | **šiesty** |
| Časový rozsah výučby | 1 hodina týždenne |
| Z toho počet hodín ŠVP | 0 hodín |
| počet hodín ŠkVP | 1 hodina |
| Dátum poslednej zmeny UO | 1. september 2021 |
| UO vypracoval | Mgr. Eva Borbélyová |

**Charakteristika predmetu**

V súčasnosti sa nanajvýš aktuálnou stáva problém, ako naučiť deti a mládež aktívne a zodpovedne využívať prostriedky masovej komunikácie, ktoré sú šíriteľmi poznatkov, posolstiev, hodnotových orientácií a to rôznej kvality. Obzvlášť závažná sa ukazuje potreba formovať schopnosť detí a mládeže kriticky posudzovať mediálne šírené posolstvá, objavovať v nich to hodnotné, pozitívne formujúce ich osobnostný a profesijný rast, ale tiež ich schopnosť uvedomovať si negatívne mediálne vplyvy prednostne na svoju osobnosť a snažiť sa ich zodpovedným prístupom eliminovať. Mediálna výchova na druhom stupni základných škôl smeruje k tomu, aby si žiaci osvojili stratégie kompetentného zaobchádzania s rôznymi druhmi médií a ich produktmi.

Učebné osnovy sú spracované na princípe ťažiskového média v každom ročníku, nie však výlučne. V šiestom ročníku je to film. Výhodou takéhoto usporiadania učiva je možnosť koncentrovať sa na jedno médium, pričom za päť rokov štúdia by mali žiaci nadobudnúť kompetenciu zaobchádzať so všetkými druhmi médií za predpokladu, že si predmet zvolia v každom ročníku.

Učivo je usporiadané tak, aby bola zachovaná jeho nadväznosť v ročníkoch vzhľadom na ťažiskový obsah, vymedzené ciele podľa princípu periodického návratu k základným témam na vyššej úrovni, viac do hĺbky. Nadväznosť učiva - aj keď sa predpokladá, nie je až taká silná, aby ročník nebolo možné ponímať ako samostatný súbor.

Pri zostavovaní učebných osnov sme vychádzali aj zo záľub a preferencií dospievajúcich vzhľadom na mediálny konzum: čo radi sledujú, počúvajú v určitom veku. Východiskom je pochopiť, že dospievajúci využívajú médiá a volia si ich produkty ako filmy, televízne relácie dobrovoľne, spontánne, čo je pre vplyv masmédií na ich osobnosť prvoradé.

**Ciele vyučovacieho predmetu**

Cieľom mediálnej výchovy je rozvinúť u žiakov spôsobilosť - **mediálnu kompetenciu** zmysluplne t.j. reflektujúco, kriticky a selektívne využívať médiá a ich produkty. Výučba mediálnej výchovy na základných školách má prispieť k tomu, aby žiaci lepšie poznali a chápali pravidlá fungovania „mediálneho sveta“, zmysluplne sa v ňom orientovali a selektovane využívali médiá a ich produkty podľa toho, ako kvalitne plnia svoje funkcie, najmä výchovnovzdelávaciu

a mravnú. Cieľom výučby je podnietiť reflexiu žiakov nad mediálnymi obsahmi, sproblematizovať, zvýšiť ich citlivosť na využívanie určitých obsahov (najmä s nadmerným a neprimeraným výskytom násilia, výskytom sexuality, či inými obsahmi nerešpektujúcimi ochranu ľudskej dôstojnosti...).

Mediálna výchova zahrňuje prednostne výchovu k hodnotám vo vzťahu k médiám a ich obsahom, ktorá na jednej strane robí žiakov citlivých pre kvalitné mediálne obsahy a na druhej strane im poskytuje pomoc pri účinnej ochrane pred negatívnymi vplyvmi médií. Učí žiakov správne využívať vlastnú slobodu pri výbere mediálnych produktov a uvedomovať si z toho vyplývajúcu zodpovednosť. Základom je naučiť žiakov chápať reálne, ale i možné mediálne vplyvy na jednotlivca, ale tiež na rôzne aspekty spoločenského diania, a to tak pozitívne ako aj negatívne. Žiaci by za pomoci výučby mediálnej výchovy mali postupne dokázať nájsť vlastný optimálny spôsob ako žiť v realite, ktorú médiá ovplyvňujú a využívať médiá ako nástroje pozitívneho ovplyvňovania tejto reality.

Žiaci budú vedení k aktívnemu zapájaniu sa do komunikačného procesu pomocou médií a s médiami a k uplatneniu svojho kreatívneho potenciálu, ktorý sa prejaví v tvorbe vlastných produktov, resp. v aktívnom zapájaní sa do kolektívnej tvorivej mediálnej práce.

Cieľom mediálnej výchovy je naučiť všetky vekové skupiny zodpovednému prístupu k médiám a mediálnym obsahom, naučiť ich využívať nové a komunikačné technológie a chrániť maloletých pred nezákonnými a nevhodnými obsahmi.

**Hlavné ciele :**

 \**rozvinúť schopnosť kompetentného a zodpovedného zaobchádzania s rôznymi druhmi médií, komunikačnými technológiami a ich produktmi*

 *\*žiaci by mali byť schopní zmysluplne a selektívne využívať médiá, poznať pravidlá ich fungovania a na základe prijímaných informácií formovať si svoj vlastný názor*

 *\*v médiách objavovať to hodnotné a pozitívne a naučiť sa eliminovať negatívne mediáne vplyvy na svoju osobnosť*

 *\*žiaci by mali byť spôsobilí rozpoznať obsah médií chránený výlučnými právami duševného vlastníctva*

**Obsah vzdelávania predmetu**

 Obsah vzdelávania predmetu je rozdelený na niekoľko tematických celkov:

6. ročník (film)

**- Charakteristické znaky filmu v porovnaní s inými médiami**. Čo dokáže film na

rozdiel od iných médií? Výroba a rozširovanie filmových diel

**- Mediálna realita vo vzťahu ku skutočnosti**. Filmová realita.

Ako vzniká film. Filmové profesie. Ukážka na konkrétnom filme. Rozdiely medzi

filmovou realitou a skutočnosťou. Filmové žánre vzdialené a blízke realite. Fiktívne a

dokumentárne filmové žánre.

**- Reč filmu**. Formálne prostriedky filmovej tvorby, kódy filmovej „reči“: Analýza

vybraného filmového diela.

**- Médiá a fiktívne násilie**

Formy mediálneho násilia. Účinky fiktívneho mediálneho násilia na človeka.

**- Prvky násilia v spravodajstve**

Reálne násilie, spôsoby jeho mediálnej prezentácie a spracovania. Účinky reálneho

mediálneho násilia na človeka

**- Hrdina z filmu, osobnosť televíznej obrazovky - môj vzor a idol.**

Mediálne ponúknuté identifikačné vzory (v role herca, moderátora) a reálne vzory. Aké

vlastnosti má ideálny mediálny hrdina?

**- Filmový kritik**

Kritéria pre hodnotný film. Systém jednotného označovania (JSO) pre filmové diela v

televízii. Problematické obsahy vo filmových dielach (sexualita, násilie...) aj v spojení

s humorom.

**- Reklama všade okolo nás. Moje skúsenosti s reklamou**

Druhy reklamných komunikátov: televízny a rozhlasový spot, reklamný plagát,

bilboard, leták. Ako sa reklama líši od iných druhov informácií. Reklama a jej vplyv na

spotrebiteľské správanie detí. Čo som si kúpil pod vplyvom reklamy?

**- Točíme film**

Tvorba krátkeho filmového príbehu. Praktická práca s filmovou kamerou.

***OBSAH VZDELÁVANIA PREDMETU***

|  |  |
| --- | --- |
| ***Tematické celky*** | ***ŠkVP*** |
| **I. Charakteristické znaky****filmu s porovnaní s inými médiami** | **3** |
| **II. Mediálna realita vo****vzťahu ku skutočnosti** | **4** |
| **III. Reč filmu** | **4** |
| **IV. Život človeka s médiami** | **3** |
| **V. Médiá a fiktívne násilie** | **4** |
| **VI. Prvky násilia v spravodajstve** | **5** |
| **VII. Hrdina z filmu, osobnosť televíznej obrazovky – môj vzor a idol** | **2** |
| **VIII. Filmový kritik** | **2** |
| **IX. Reklama všade okolo nás. Moje skúsenosti****s reklamou** | **3** |
| **X. Točíme film** | **3** |

**VZDELÁVACÍ ŠTANDARD** – výstup za celý stupeň

|  |  |  |  |
| --- | --- | --- | --- |
| ***Edukačná téma.******Metodický rad*** | ***Časová dotácia*** | ***Obsahový štandard*** | ***Výkonový štandard.*** |
| **I. Charakteristické znaky****filmu s porovnaní s inými médiami** | **3** | *\*Čo dokáže film*  | \*uvedomiť si, v čom spočíva jedinečnosť filmu\*porozumieť základnému princípu zotrvačnosti zrakového vnemu, ktorý vytvára ilúziu pohybu premietaní obrazu a poznať funkciu filmovej kamery, filmovej premietačky |
| *\*Výroba a rozširovanie**filmových diel* | \*poznať spôsob výroby a rozširovania filmových diel: producent – distribútor – kino\*pochopiť rozdiel medzi premietaní filmu v kine a jeho vysielaním v televízii |
| *\*Film a iné médiá :**film a divadlo**literatúra**televízia**internet* | \*poznať nosiče filmových diel \*selektovať z televízneho programu užitočné informácie o filmových dielach\*vedieť vysvetliť odlišnosť filmu od divadla, literatúry |
| **II. Mediálna realita vo****vzťahu ku skutočnosti** | **4** | \**Filmová realita*\**Rozdiel medzi skutočnosťou a mediálnou a filmovou realitou* | \*uvedomovať si hodnotu prežívania reality samej, neuprednostňovať filmovú (mediálnu) realitu\*vnímať rozdiel medzi skutočnosťou a filmovou realitou, chápať, že mediálne spracovanie a znázornenie reality podlieha v porovnaní so skutočnosťou manipulácii, je zámerné |
| \**Filmové žánre blízke**a vzdialené realite* | \*pri analýze filmových diel dokázať odhaľovať prostriedky zmeny a selekcie, skutočnosti (technické a výrazové prostriedky) v súvislosti s úmyslami tvorcov\*chápať, čo je to žáner, aké prvky ho vymedzujú a charakterizujú, vedieť rozlišovať dva základné žánre podľa námetu – tragédiu a komédiu |
| \**Ako vzniká film* | \*poznať proces výroby filmu od scenára až po dabing a titulky\*vedieť, že obsahom filmu nemôže byť hocičo, ale film má vždy formu rozprávania, mal by dokázať vo filme\*určiť námet, hlavnú myšlienku, základný konflikt, rozlíšiť kladné a záporné postavy a ich motiváciu, v príbehu rozoznať okamih kolízie a peripetie v deji |
| \**Filmové profesie*\**Fiktívne**a dokumentárne**filmové žánre* | \*vedieť charakterizovať profesijné zložky, ktoré sa podieľajú na výrobe a distribúcii filmového diela\*rozumieť rozdielu medzi realistickým a fiktívnym spôsobom zobrazovanie\*rozlišovať medzi hraným a dokumentárnym filmom, poznať, v čom spočíva ich atraktivita, vedieť vymenovať a identifikovať ich žánre |
| **III. Reč filmu** | **4** | \**Filmový obraz a jeho**význam* | \*poznať základné pojmy, ktoré sú nevyhnutné na pochopenie problematiky filmovej reči: obraz, záber, strih, scéna, kompozícia\*ovládať veľkosti záberov, význam zaostrovania a rôznych uhlov kamery, ktoré slúžia nadramaturgické stvárňovanie obsahu filmu\*rozumieť významu pohybu v kinematografii, a to jednak vnútrozáberového a jednakkamerového, jeho atraktivity pre diváka, mal by byť schopný všímať si pohyby kamery |
| \**Prvky filmovej reči* | \*na praktických ukážkach odhaľovať ako sa tvorí pomocou strihu filmový význam, poznať funkciu strihu, jeho úlohu pri vytváraní filmového významu, jednotlivé druhy, taktiežovládať a identifikovať základné prvky filmovej interpunkcie\*ovládať kategórie filmového času, rozlišovať medzi filmovým časom a časom príbehu |
| \**Obraz* | \*vnímať farby a osvetlenie vo filme a ich funkciu, identifikovať efekty, triky a ich ozvláštňujúce funkcie |
| \**Zvuk*\**Strih* | \*uplatňovať analytické schopnosti a identifikovať formálne prostriedky filmovej tvorby, kódy filmovej „reči“.\*učiť sa chápať ich význam vo vzťahu k dramatickému stvárnenieu obsahu\*čítať zvuk vo filme, vedieť o možnostiach jeho dramaturgického využitia |
| **IV. Život človeka s médiami** | **3** | \**Moc médií a ich účinky na človeka*\**O živote ako reality šou* | \*rozpoznať oblasti vplyvu médií na človeka, špeciálne na vlastné prežívanie a správanie\*vymenovať pozitívne a negatívne príklady vplyvu médií na ľudí\*rozlišovať medzi pozitívnymi a negatívnymi vplyvmi médií na vlastnú osobnosť |
| \**Moc médií a ich**účinky na človeka* | \*využívať poznatky o vplyve médií na vlastnú osobnosť v regulácii vlastného konzumu médií |
| \**O živote ako reality šou* | \*zaujímať kritický postoj k televíznym programom typu reality šou |
| **V. Médiá a fiktívne násilie** | **4** | \**Násilie v médiách –**fikcia alebo skutočnosť?* | \*charakterizovať mediálne násilie, rozlišovať medzi mediálne zobrazovaným fiktívnym násilím a mediálne zobrazovaným reálnym násilím\*charakterizovať žánrové špecifiká (vzorce) hororu, akčného filmu, kriminálneho filmu z pohľadu výskytu násilia |
| \**Násilie v médiách –**fikcia alebo skutočnosť?* | \*identifikovať mediálne násilie a jeho formy v mediálnych produktoch |
| \**Formy mediálneho**Násilia* | \*hodnotiť mediálne násilie ako problematický obsah a odhaľovať jeho negatívne účinky na ľudí a zvlášť svoju osobnosť |
| \**Násilie vo filmových**žánroch* | \*uplatniť znalosti o účinkoch mediálne prezentovaného násilia a hodnotové postoje k mediálnemu násiliu v regulácii svojho konzumu |
| **VI. Prvky násilia****v spravodajstve** | **5** | \**Reálne násilie, spôsoby jeho mediálnej prezentácie* *a spracovania* | \*poznať spôsoby mediálnej prezentácie a spracovania reálneho násilia v spravodajstve\*že reálnemu násiliu venujú médiá špeciálnu pozornosť, a preto sa často objavuje v spravodajstve\*že zobrazovanie násilných udalostí v spravodajstve súvisí plnením informačnej funkcie\*že je dôležité informovať o násilí, a tak vytvoriť spoločenské vedomie o určitom probléme\*že neproporčným zobrazovaním násilia môže vzniknúť skreslený dojem o realite, ktorá sa môže javiť ako nebezpečná a ohrozujúca\*skutočné i možné negatívne dopady konzumu reálneho násilia zobrazovaného v spravodajských príspevkoch v televízii, rozhlase, novinách na svoju osobu a iných ľudía dokáže ich spracovať |
| \**Účinky reálneho mediálneho násilia na človeka* | \*že od spôsobov mediálneho spracovania prejavov reálneho násilia závisí i jeho účinok na človeka |
| **VII. Hrdina z filmu,****osobnosť televíznej****obrazovky – môj vzor a idol** | **2** | \**Mediálne ponúknuté**identifikačné vzory* *(v role herca, moderátora) a reálne**vzory* | \*hodnotiaci postoj k prezentovaným identifikačným vzorom vo filme a televízii\*správanie mediálnych hrdinov v kontexte deja podľa etických kritérií |
| \**Aké vlastnosti má**ideálny mediálny vzor* | \*že kritériom pre výber filmu, televízneho programu nie je len prítomnosť obľúbeného herca, ale vzory správania filmovej postavy |
| **VIII. Filmový kritik** | **2** | \**Kto sú filmoví kritici?*\**Staň sa filmovým**kritikom* | \*obsahovú a formálnu stránku filmového diela podľa kritérií\*negatívny postoj k prezentácii problémových obsahov (reálne a fiktívne násilie, sexualita, vulgárny jazyk...)\*účinky nevhodných obsahov na jeho osobnosť |
| \**Staň sa filmovým kritikom* | \*pri analýze filmového diela kritériá pre hodnotenie obsahovej formálnej stránky filmového diela\*pri sledovaní televíznych filmov na diela určené jeho vekovej kategórii a filmy, kde sú pozitívne prezentované ľudské hodnoty\*vytvoriť vlastnú kritiku filmového diela, pričom uplatňuje kritériá pre hodnotenie obsahovej a formálnej |
| **IX. Reklama všade okolo****nás. Moje skúsenosti****s reklamou** | **3** | \**Druhy reklám* | \*vymenovať základné druhy reklamy – tlačená, audiálna, audiovizuálna\*charakterizovať reklamu v tlači, rozhlase, televízii a uviesť rozdiely medzi nimi |
| \**Reklama a jej vplyv**na spotrebiteľské**správanie detí* | \*opísať, ako reklama pôsobí – upútanie pozornosti, vyvolanie záujmu, túžby a rozhodovanie\*reflektovať svoj vzťah k reklame na vlastné správanie |
| **X. Točíme film** | **3** | \**Ako vzniká film?*\**Čo je to príbeh?*\**Ako napísať námet?*\**Ako nakrúcať?*\**Tvorba krátkeho**filmového príbehu*\**Praktická práca**s filmovou kamerou* | \*rozlišovať jednotlivé fázy výrobného procesu filmu\*vytvoriť námet filmového príbehu podľa schémy rozprávačských postupov\*rozvinúť námet do podoby literárneho scenára, z ktorého pripraví technický scenár\*charakterizovať náplň práce jednotlivých filmových profesií a vyrobiť v spolupráci s ostatnými krátky filmový príbeh\*uplatniť získané teoretické poznatky z filmovej reči pri tvorbe tohto filmového príbehu\*preukázať zručnosť pri obsluhovaní filmovej kamery |

**Kompetencie**

***Na kognitívnej úrovni*** *ide o rozvoj vedomostí a schopností žiakov:*

poznať jednotlivé druhy médií, ich funkcie, vývoj, odlišnosti, spoločenské, ekonomické, technicko-technologické, organizačné a profesijné aspekty ich

fungovania

poznať typy mediálnych produktov a proces ich vzniku

chápať a kriticky posudzovať mediálne spracovanú a znázorňovanú realitu, používané mediálne výrazové prostriedky a spôsoby usporiadania mediálnych

produktov

diferencovane využívať médiá a ich produkty podľa kvality plnenia ich funkcií (najmä informačnej, mravnej, výchovno-vzdelávacej a zábavnej) a spokojovania vlastných potrieb

***Na úrovni psychomotorickej*** *ide o rozvoj zručnosti žiakov:*

aktívne využívať médiá v procese komunikácie

produkovať vlastné mediálne príspevky využívajúc svoj kreatívny potenciál

obsluhovať technické zariadenia a nové technológie médií

kooperovať s inými mediálnymi tvorcami v procese komunikácie

***Na úrovni afektívnej*** *ide o rozvoj schopností a postojov žiakov:*

kooperovať s inými mediálnymi tvorcami v procese komunikácie

\*analyzovať audiovizuálny komunikát a kriticky hodnotiť televízny program podľa kritérií: námet, jeho zaujímavosť a spôsob spracovania námetu

zaujímať kladný postoj k mediálnym produktom, ktoré poskytujú pozitívne hodnotové

orientácie pre život človeka a vyberať si takéto pre svoj konzum

odmietať mediálne obsahy, ktoré odporujú etickým normám, prinášajú deformovaný pohľad na hodnoty a ohrozujú či škodia jeho osobnostnému vývinu. (predovšetkým nerešpektujú právo človeka na ochranu jeho intimity, propagujú násilie ako normálnu a akceptovateľnú formu riešenia medziľudských a spoločenských konfliktov),

snažiť sa zodpovedným prístupom eliminovať negatívne mediálne vplyvy na svoju osobnosť

dokázať prehodnocovať svoj vzťah k médiám, reflektovať svoje návyky využívania médií, korigovať ich, nahradiť vlastný mediálny konzum alternatívnou zmysluplnou činnosťou (stretnutia s priateľmi, výlety do prírody, športová činnosť, hobby...)

***Komunikatívne a sociálno interakčné spôsobilosti***

Pre vytváranie a rozvíjanie kľúčovej **komunikačnej kompetencie** sú využívané stratégie, ktoré majú žiakom umožniť:

diskutovať o mediálnych problémoch a dianí na Slovensku,

porovnávať jednotlivé médiá,

charakterizovať znaky televízie v porovnaní s ostatnými druhmi médií,

využívať informačné a komunikačné prostriedky,

spoluúčasť pri zostavovaní spoločného scenára pri tvorbe vlastnej relácie,

pracovať v atmosfére kolektívnej spolupráce,

pracovať v skupine a vedieť sa prispôsobovať

***Interpersonálne a intrapersonálne spôsobilosti***

Pre vytváranie a rozvíjanie kľúčovej **kompetencie k učeniu** sú využívané stratégie, ktoré majú žiakom umožniť:

poznať profesijné zložky, ktoré sa podieľajú na výrobe a distribúcii filmového diela

rozlišovať a porovnávať masové médiá: noviny, časopisy, rozhlas, televízia a internet,

rozlišovať medzi získavaním „pozitívneho“ a „negatívneho“ z médií,

vnímať zábavu nielen ako základnú funkciu médií, ale aj spôsob, ktorým nám môžu kradnúť čas,

na konkrétnych príkladoch určiť, čo je porušením etiky v médiách,

pochopiť základné rozdiely medzi médiami z hľadiska spôsobu poskytovania informácií,

rozoznávať hodnoty komunikované v hudobných reláciách, videoklipoch a odlišovať ich od pseudohodnôt

 byť schopný rozlišovať medzi realitou mediálnou a zažívanou,

porozumieť podstate tvorby programu od jej naplánovania v typovej vysielacej štruktúre až po moment, kedy sa program dostane na televíznu obrazovku,

rozpoznávať a hodnotiť mediálne prezentované vzory správania, životný štýl v hudobných videoklipoch

prehodnotiť svoje sledovanie televíznych programov a začínať viac sledovať druhy programov, ktoré sú určené pre jeho vekovú kategóriu

uvedomiť si prínos najmä výchovno-vzdelávacích programov pre jeho osobnostný vývin a viac ich sledovať,

aplikovať získané teoretické poznatky pri simulácii nakrúcania autorsky vlastnej štúdiovej relácie v triede,

analyzovať audiovizuálny komunikát a kriticky hodnotiť televízny program podľa kritérií: námet, jeho zaujímavosť a spôsob spracovania námetu,

participovať na kolektívnom procese tvorby televíznej relácie od napísania a výber najlepšieho námetu až po realizáciu,

preukázať zručnosť pri obsluhovaní filmovej kamery – kamery fotoaparátu.

***Schopnosť tvorivo riešiť problémy***

Pre vytváranie a rozvíjanie kľúčovej **kompetencie k riešeniu problémov** sú využívané

stratégie, ktoré majú žiakom umožniť:

rozvoj kritického myslenia a logického uvažovania,

vytváranie vlastných názorov na problémové situácie,

hľadanie variantov riešenia problémov a overovanie správnosti riešenia,

samostatné porovnávanie jednotlivých médií a ich vplyvu na detského prijímateľa

prehodnotiť svoje sledovanie televíznych programov a začínať viac sledovať druhy programov, ktoré sú určené pre jeho vekovú kategóriu

uvedomiť si prínos najmä výchovno-vzdelávacích programov pre jeho osobnostný vývin a viac ich sledovať.

**Prierezové témy**

V predmete mediálna výchova sa uplatňujú nasledovné prierezové témy:

multikultúrna výchova

osobnostný a sociálny rozvoj

tvorba projektu a prezentačné zručnosti

Prelínajú sa všetkými tematickými celkami. Žiaci na hodinách často prezentujú svoje práce a svoje názory, porovnávame médiá , ktoré sledujú a to i v iných jazykoch, učia sa , ktoré mediálne obsahy sú pre nich vhodné a ako si vyberať.

|  |  |
| --- | --- |
| **V. Médiá a fiktívne násilie**\**Násilie v médiách – fikcia alebo skutočnosť?*\**Formy mediálneho násilia*\**Násilie vo filmových žánroch* | **Osobnostný a sociálny rozvoj**\*Osvojiť, využívať a ďalej rozvíjať zručnosti komunikácie a vzájomnej spolupráce\* nadobudnúť základné prezentačné zručnosti osvojené na základe postupného spoznania svojich predpokladov a uplatňovať ich pri prezentácii seba a svojej práce |
| **VI. Prvky násilia v spravodajstve**\**Reálne násilie, spôsoby jeho mediálnej prezentácie a spracovania*\**Účinky reálneho mediálneho násilia na človeka* | **Osobnostný a sociálny rozvoj**\*Osvojiť, využívať a ďalej rozvíjať zručnosti komunikácie a vzájomnej spolupráce\* nadobudnúť základné prezentačné zručnosti osvojené na základe postupného spoznania svojich predpokladov a uplatňovať ich pri prezentácii seba a svojej práce |
| **VII. Hrdina z filmu, osobnosť televíznej obrazovky – môj vzor a idol**\**Mediálne ponúknuté identifikačné vzory (v role herca, moderátora) a reálne vzory*\**Aké vlastnosti má ideálny mediálny vzor* | **Výchova k manželstvu a rodičovstvu:**\*uprednostňovať základné princípy zdravého životného štýlu a nerizikového správania vo svojom každodennom živote |
| **VIII. Filmový kritik**\**Kto sú filmoví kritici?*\**Staň sa filmovým kritikom* | **Výchova k manželstvu a rodičovstvu:**\*uprednostňovať základné princípy zdravého životného štýlu a nerizikového správania vo svojom každodennom živote |
| **IX. Reklama všade okolo nás. Moje skúsenosti s reklamou** \**Reklama a jej vplyv na spotrebiteľské správanie detí* | **Finančná gramotnosť**1.Človek vo sfére peňazí –čiastk. kompetencia 5 : Osvojiť si , čo znamená žiť hospodárne : -vedieť vyhodnotiť vplyv reklamy na spotrebu2. Finančná zodpovednosť a prijímanie rozhodnutí \*čiastk. kompetencia 2:Analyzovať a vyhodnotiť reklamné tvrdenia.\*čiastk. kompetencia 6: Vedieť stručne zhrnúť hlavné princípy ochrany spotrebiteľov-Uviesť príklady klamlivých alebo zavádzajúcich obchodných praktík, ktoré zakazuje zákon o ochrane spotrebiteľa**Osobnostný a sociálny rozvoj:**\*porozumieť sám sebe\*optimálne usmerňovať vlastné správanie |
| **X. Točíme film**\**Ako vzniká film?*\**Čo je to príbeh?*\**Ako napísať námet?*\**Ako nakrúcať?*\**Tvorba krátkeho filmového príbehu*\**Praktická práca s filmovou kamerou* | **Osobnostný a sociálny rozvoj:**\*porozumieť sám sebe\*optimálne usmerňovať vlastné správanie\* osvojiť, využívať a ďalej rozvíjať zručnosti komunikácie a vzájomnej spolupráce\*získať a uplatňovať základné sociálne zručnosti pre optimálne riešenie rôznych problémov |

.

**Stratégie vyučovania**

**Metódy a formy práce**

 heuristické a výskumné metódy, rozhovor, diskusia, postup činnosti, práca s internetom, sociálne interakčné učenie, brainstorming, rolové hry , dramatizácia, práca v dvojiciach a menších skupinkách, práca s pracovnými listami, problémová a projektová metóda, výklad, práca s printovými, médiami, práca s IKT, spolupráca s regionálnymi masmédiami, rozhovor, sebahodnotenie, písomné práce

**Sociálne formy**:

frontálne, individuálne, skupinové vyučovanie

**Organizačné formy**

vyučovacia hodina, projekty,domáca práca, návšteva exteriéru

Realizácia vyučovania prebieha jednak v kmeňových triedach, jednak v počítačových učebniach (využitie Internetu, multimédií,...). V špecifických prípadoch sa výučba uskutočňuje mimo priestorov školy (najmä redakcie príslušných médií).

**Učebné zdroje**

Na podporou a aktiváciu vyučovania a učenia žiakov sa využijú nasledovné učebné zdroje:

\*Zasepa, T. a kol: Mediálna výchova pre 5-9. ročník základnej školy. Bratislava: Orbis Pictus Istropolitana, spol. s r.o., 2014.127 s. ISBN978-80-8120-245-2

\* internet, knižnica, ...

\* Kačinová, V.: Mediálna výchova – učebné texty pre 6. ročník ZŠ I. a II.časť. Bratislava: ŠPÚ, 2005.

\*PC s pripojením na internet, fotoaparát, televízia, skener,

\* printové médiá a periodiká rôzneho žánru,

\* ukážky platní, vhs a mg kaziet akotúčov, plastových LP, diafilmov, tlačiarenské pomôcky, ...

\* metodická príručka k dvd ovce.sk

\* dvd, cd, vhs. nahrávky relácie Mediálny špióni z STV

\* www.pravda.sk , [www.stv.sk](http://www.stv.sk), [www.ta3.com](http://www.ta3.com) , [www.rozhlas.sk](http://www.rozhlas.sk) , [www.tasr.sk](http://www.tasr.sk), [www.markiza.sk](http://www.markiza.sk) , [www.ovce.sk](http://www.ovce.sk), [www.zodpovedne.sk](http://www.zodpovedne.sk), www.medialne.sk

[www.joj.sk](http://www.joj.sk) , [www.stv.sk](http://www.stv.sk), [www.rada-rtv.sk](http://www.rada-rtv.sk), [www.rpr.sk](http://www.rpr.sk), [www.bellamos.sk](http://www.bellamos.sk), [www.rozpravky.sk](http://www.rozpravky.sk), [www.mediatvorive.cz](http://www.mediatvorive.cz), www.pomoc.sk

\*kol. autorov: Mediálna výchova pre 5.-9. ročník základnej školy, Bratislava: Orbis pictus, 2014

**Metódy hodnotenia**

Na hodine mediálnej výchovy žiakov hodnotíme známkou v zmysle platného metodického pokynu č. 22/2011 na hodnotenie žiakov základnej školy. Pre hodnotenie budú využívané samostatne vypracované úlohy, práce vo dvojiciach, skupinách a ústne skúšanie ako aj domáce úlohy.

Žiaci sú klasifikovaný známkou. Za štvrťrok by mal dostať aspoň dve známky. V priebehu polroka by mal žiak dostať aspoň jednu známku z ústnej odpovede resp. z ústneho prezentovania záverov z vykonanej aktivity.

Všetky písomné práce budú hodnotené podľa stupnice:

100% - 90% - výborný (1)

 89% - 75% - chválitebný (2)

 74% - 50% - dobrý (3)

 49% - 25% - dostatočný (4)

 24% - 0% - nedostatočný (5)

Žiak je hodnotený aj za nadštandardnú aktivitu na hodine, ktorá súvisí s vyučovacím procesom – napríklad tvorivé nápady nad rámec povinných úloh, referát k danej téme či celkový prehľad o aktuálnom dianí na mediálnom poli.

**Hodnotenie projektov, žiackych prezentácií**

***Tvorivosť*** – vlastný prínos – 20% - žiak uplatňuje vlastné nápady, je otvorený novým podnetom, dokáže vyjadriť veku primerané postoje

***Informácie -*** výber zdrojov – 10% - samostatne si vie vybrať vhodný zdroj informácií

***Grafický prejav*** – 20% - žiak si zvolí vhodnú grafickú formu prezentácie, esteticky vyberie prvky prezentácie a ich množstvo

***Pojmy a poznatky*** – 10%- využíva ich veku primerane

***Reakcie na otázky*** spolužiakov, pedagóga – 20% - pohotovo reaguje na otázky a prijíma pochvalu i kritiku

***Prezentácia***  - 10% - žiak je schopný správne, výstižne a samostatne prezentovať svoj projekt - osvojenú slovnú zásobu dokáže vhodne používať v komunikácii a vie vzbudiť záujem